VENDIM
Nr. 331, datë 6.6.2018

PËR MIRATIMIN E NDRYSHIMIT TË STATUSIT, NGA TOKË BUJQËSORE NË TOKË TRUALL, PËR NDËRTIMIN E NJË FABRIKE TË PRODHIMIT TË PANELEVE SANDUIÇE (KAPANON 1 KAT DHE ZYRA 2 KATE), STRUKTURË ME FUNKSION PRODHUES, INDUSTRIAL, PËRFSHIRË EDHE ATO ME MATERIAL POROSITËSI NGA SHOQËRIA “EMANTE” SHPK 

Në mbështetje të nenit 100 të Kushtetutës dhe të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

[bookmark: _GoBack]1. 	Miratimin e ndryshimit të statusit, nga tokë bujqësore në tokë truall, të sipërfaqes prej 19 889 (nëntëmbëdhjetë mijë e tetëqind e tetëdhjetë e nëntë) m², sipas lidhjes 1, bashkëlidhur këtij vendimi, për ndërtimin e një fabrike të prodhimit të paneleve sanduiçe (kapanon 1 kat dhe zyra 2 kate), strukturë me funksion prodhues, industrial, përfshirë edhe ato me material porositësi nga shoqëria “Emante” sh.p.k. 
2. 	Me hyrjen në fuqi të këtij vendimi, Drejtoria e Administrimit dhe Mbrojtjes së Tokës të qarkut Durrës të pasqyrojë në dokumentacionin kadastral përkatës ndryshimet e kategorisë së resursit, nga tokë bujqësore në tokë truall, për sipërfaqen prej 19 889 (nëntëmbëdhjetë mijë e tetëqind e tetëdhjetë e nëntë) m², sipas pikës 1 të këtij vendimi.
3. 	Ngarkohen Ministria e Bujqësisë dhe Zhvillimit Rural, Këshilli i Qarkut Durrës, Zyra Vendore e Regjistrimit të Pasurive të Paluajtshme Durrës dhe Bashkia Durrës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Senida Mesi


Lidhja 1
TOKË ARË (KATEGORIA V)

	
Bashkia
	
Njësia administrative
	
Fshati
	
Zona kadastrale

	
Numri i
pasurisë
	
Pronari
	
Lloji i pasurisë
	
Kategoria e tokës bujqësore
	
Truall i kërkuar (m²)

	Durrës
	Katund i Ri
	Bisht-Kamzë
	1198
	64/16
	Shoqëria “Emante” sh.p.k.
	Arë
	V
	19889

	TOTALI
	19889



